**Ammattikoulutus**

Oppilaitoksessa on pätevä ja osaava opetushenkilöstö, joka täyttää kelpoisuusasetuksessa säädetyt kelpoisuusvaatimukset.

Ammatillisessa koulutuksessa opetuksesta, opiskelijan osaamisen kehittämisen suunnittelusta, opinto-ohjauksesta ja erityisopetuksesta vastaavat opettajat.

Opettajia on riittävästi, jotta yhden opettajan vastuulla ei ole liian monen opiskelijan osaamisen kehittäminen, ohjaaminen ja tukeminen.

Oppilaitoksen opetushenkilöstöllä on toimivat yhteydet kuntapäättäjiin.

Opettajien antamaa palautetta työssä jaksamisesta, hyvinvoinnista sekä oman osaamisen kehittämisestä otetaan huomioon päätöksiä tehtäessä.

 Ammatillisen toisen asteen koulutukseen sijoittamalla kunta houkuttelee elinkeinoelämää alueelleen varmistamalla tarvittavan työvoiman saatavuuden.

Ammatilliseen koulutukseen sijoittamalla kunta mahdollistaa oman elinvoimansa säilymisen sillä koulutuksen käyneet jäävät usein alueelle ja osallistuvat alueen kehittämiseen sekä maksavat sinne veronsa.

Päättäjien tehtävä on omalta osaltaan taata toisen asteen ammatillisen koulutuksen toimintaedellytykset sijoittamalla niihin ja esim. päättäessään tilojen joustavasta käyttömahdollisuudesta ja edullisesta vuokratasosta.

Opiskelijoiden opinnot etenevät, kun heillä on oikeus kokonaisiin koulupäiviin ja yksilölliseen opintopolkuun, joiden toteutumiseen he tarvitsevat riittävästi ohjattua opetusta ja tukea niin oppilaitoksessa, työpaikoilla kuin opiskellessaan virtuaalisissa oppimisympäristöissä.

Ammatillisen koulutuksen opiskelijat jäävät usein paikkakunnalle yrittäjiksi tai osaavaksi työvoimaksi. He tuovat uutta osaamista alueelle.

Ammatillisen koulutuksen tuottama osaava työvoima on työnantajille (yksityiselle ja julkiselle) tärkeää kasvun ja palveluiden tuottamisen näkökulmasta.

Ammatillisen toisen asteen koulutuksen järjestäjällä on oltava mahdollisuus päästä mukaan kunnan työ- ja elinkeinoelämää kehittäviin verkostoihin ja työryhmiin.

Kuntapäättäjät tapaavat säännöllisesti sekä alueiden elinkeinoelämää että ammatillisen koulutuksen järjestäjien ja henkilöstön edustajia yhteisissä tilaisuuksissa.

Eri koulutusasteiden ja -muotojen yhteistyöllä avataan uusia mahdollisuuksia ja luodaan innovaatioita elinvoiman ja asukkaiden tueksi.

Oppilaitosten ja yritysten yhteistyö kansainvälisten toimijoiden kanssa lisää osaamista ja koulutuksen houkuttelevuutta.

Ammatillisessa koulutuksessa opiskelijoilla sekä henkilöstöllä on mahdollisuus osallistua ja vaikuttaa oppilaitoksen asioihin ja siellä järjestettävään koulutukseen ja muihin palveluihin.

Ammatillisen koulutuksen tarjoaminen kunnan alueella antaa laajasti mahdollisuuksia erilaiseen osallisuuteen ja osallistumiseen.

Monipuolisuus kunnan koulutuspalveluissa antaa laajasti mahdollisuuksia erilaiseen osallisuuteen ja osallistumiseen.

Se, että kunnassa tai sen läheisyydessä on monialainen ammatillinen oppilaitos, houkuttelee nuoria ja työikäisiä muuttamaan ja pysymään alueella.

Ammatillisen koulutuksen käynyt ammattitaitoinen työvoima houkuttelee elinkeinoelämää alueelle.

Ammattikoulun käyneistä tulee usein yrittäjiä ja he tuovat uutta osaamista alueelle.

Kuntapäättäjät ovat usein päätöksentekijöinä myös muissa kuin kunnan omissa oppilaitoksissa (kuntayhtymät, osakeyhtiöt, säätiöt). He vaikuttavat niiden kautta kunnan alueella olevaan koulutustarjontaan sekä osaavan ja laadukkaan työvoiman saatavuuteen.

On myös tärkeää, että alueella olevien koulutuksen järjestäjien välistä yhteistyötä tuetaan. Ammatillisen koulutuksen opiskelijoiden jatko-opintopolku suuntaa usein ammattikorkeakouluihin.

**Vapaa sivistystyö - kansalaisopistot kunnissa**

Kansalaisopistojen toiminnan yksi tärkein pääperiaate on matalan kynnyksen opetuksen tuominen lähelle ihmistä. Opetus onkin usein hajautettu eri puolille kuntaa.

Opiston toiminta on tarkoitettu kaikenikäisille kuntalaisille.

Kansalaisopistot toimivat pääsääntöisesti tuntiopettajavoimin. Pitkäjänteisen toiminnan kehittämiseksi vakinaisen opetushenkilöstön määrää on vahvistettava.

On tärkeää, että koko henkilöstöllä, myös tuntiopettajilla on pedagoginen pätevyys.

Osallistuminen kansalaisopiston kursseille vähentää tutkitusti sosiaali- ja terveysmenoja. Toiminnan leikkaamisen sijaan siihen kannattaa satsata.

Kansalaisopistotoiminta on kunnille halpaa, koska sitä isolta osalta järjestetään muiden oppilaitosten tiloissa ja henkilöstökulut ovat kohtuulliset.

Kansalaisopistojen yhteistyö muiden oppilaitosten lisäksi myös kunnan maahanmuuttajatyön, sosiaalityön ja vanhustyön kanssa on tärkeää. Yhteistyöllä ehkäistään mm. syrjäytymistä ja lisätään hyvinvointia.

Jokaisen kunnan etu on järjestää kansalaisopistotoimintaa oman kuntansa alueella jatkossakin.

Kansalaisopistojen tarjoama koulutus edistää tutkitusti kansalaisten hyvinvointia, se lisää sosiaalista yhteenkuuluvuutta ja lisää opiskelumotivaatiota.

Koulutus ja itsenä kehittäminen on kaikkien kansalaisten oikeus. Kansalaisopistojen palveluiden tarjoaminen antaa kaikenikäisille kuntalaisille mahdollisuuden kasvattaa sivistyksellistä pääomaansa ja edistää hyvinvointiaan.

Monipuoliset koulutus ja kulttuuripalvelut ovat monelle kunnalle vetovoimatekijä. Monessa kunnassa kansalaisopisto on lähes ainoa taho, jonka kautta voi nauttia kulttuurielämyksistä esim. taito- ja taideaineiden kautta.

**Taiteen perusopetus**

Taiteen perusopetuksen ylläpidon ja kehittämisen tulee olla pitkäjänteistä ja suunnitelmallista koulutuspolitiikkaa. Koulutuksen laadun varmistaminen on kuntapäättäjän tehtävä.

Opettajat tulee palkata toistaiseksi voimassa oleviin palvelussuhteisiin.

Kelpoisten ja täydennyskoulutettujen opettajien antama opetus vahvistaa koulutuksen laatua.

Taiteen perusopetus on erinomainen yhteistyökumppani muiden koulutusmuotojen henkilökunnan täydennyskoulutukseen.

Jokaisessa kunnassa pitää voida osallistua harrastustoimintaan ja tavoitteelliseen taitojen oppimiseen. Kunta vastaa siitä, että monimuotoista harrastustoimintaa ja koulutusta on tarjolla sen alueella.

Toiminnan leikkaamisen sijaan kuntien kannattaa panostaa taiteen perusopetukseen.

Koulutuksen järjestäminen on kunnille edullista, koska järjestämislupa takaa rahoituksen valtionosuuksien kautta.

Oppilasmaksujen taso on pidettävä kohtuullisena, jotta mahdollisimman monella lapsella ja nuorella on mahdollisuus osallistua koulutukseen.

Taiteen perusopetukseen osallistuminen edistää tutkitusti lasten ja nuorten hyvinvointia ja vähentää vastaavasti sosiaali- ja terveysmenoja.

Kunnan tuki on ehdoton edellytys, että voidaan järjestää laadukasta taiteen perusopetusta.

Taiteen perusopetuksen toimijoiden keskinäisellä yhteistyöllä mahdollistetaan alueellisesti kattava taiteen opetus ja monipuolinen opetustarjonta. Yhteistyön tavoitteena on oltava koulutuksen ydintoiminnan laadun lisääminen.

Taiteen perusopetuksen yhteistyötä eri oppilaitosten, varhaiskasvatuksen ja kuntien maahanmuuttajatyön, vanhustyön, sosiaali- ja terveystoimen sekä seurakuntien kanssa vahvistaa alueen asukkaiden hyvinvointia.

Toimitilojen on vastattava palvelutarjonnan tarpeita.

Kunnan toimitilojen suunnittelussa on huomioitava myös taiteen perusopetuksen tarpeet. Tilakulujen on oltava kohtuullisia, ja ne eivät saa olla taloudellinen este opetustarjonnan kehittämiselle.

Taiteen perusopetus ja vapaa sivistystyö toimivat alueella kulttuuriperinnön jatkajina ja vaalijoina sekä rikastuttavat kansallisesti kulttuurielämää.

Taiteen perusopetus on erinomainen ja joustava palvelu lapsiperheille.

Taiteen perusopetuksen oppilaitokset mahdollistavat tavoitteellisen harrastamisen ohella väylän taidealan ammatillisiin opintoihin.